Corte-Real-Kortene. 167 
at Grønlands Tegning paa Cantino-Kortet ikke alene beror paa de hjem- 
vendte Opdageres Meddelelser, men at den lærde Geografi spiller 
ind, og at det er den, Tegneren af Cantino-Kortet beraaber sig paa. 
Først og fremmest maa vi vide, hvilken Del af det nordlige 
Asien det genopdagede Grønland ,efter Kosmografernes Mening" 
antages at hænge sammen med. Saa underligt det lyder, maa Svaret, 
hvis vi skal slutte fra Kortet selv, blive: Skandinavien. 
Paa Kortet betegnes den skandinaviske Halvø nemlig som ,en 
Del af Asien" (Parte de assia), og der ses Spor af en Ørække langs 
en Landforbindelse over til Grønland, som nu ikke kan konstateres, 
fordi Kortet er beskaaret mod Nord. Men paa et andet Kort af 
ganske samme Type som Cantino-Kortet, findes Landforbindelsen. 
Det er en af Italieneren Nicolo de Canerio i Tiden 1502—1507 ud- 
ført Kopi efter et portugisisk Kort, om ikke selve Cantino-Kortet 
saa et, der gaar tilbage til en fælles Grundtype, en af de 1501—1502 i 
Lisboa skabte Corte-Real-Typer !. 
Vi risikerer derfor ikke at gribe meget fejl, naar vi antager, at 
de portugisiske Kartografer strax efler Corte-Reals Tilbagekomst har 
givet sig til at kortlægge de nyopdagede Lande (Grønland og New- 
foundland) og undersøge, i hvilket Forhold de kunde staa til den 
tidligere kendte Del af Verden og til ældre Fremstillinger af Norden. 
Men hvem kan da de Kosmografer være, hvis Meninger have 
været afgørende ved Spergsmaalets Løsning? Baade Harrisse og 
Jos. Fischer? mener, at der vist maa være en Forbindelse mellem 
A-Typen og Cantino-Kortet, og skønt vi iøvrigt intet ved om, at 
noget A-Kort er naaet til Portugal inden Aar 1502, ligger den Tanke 
jo ret nær, simpelthen fordi Cantino-Typens Grønland minder saa 
stærkt om A-Typens, og fordi Canerios Kort, der ikke saaledes som 
Cantino-Kortet er beskaaret mod Nord, med sin mod Nordøst bøjede 
Vestkyst minder endnu mere om A-Typen end Cantino-Kortet. 
Noget usandsynligt i, at A-Typen har gjort sig gældende i Por- 
tugal, er der dog ikke. Dels var Forbindelsen mellem de lærde 
Geografer i Italien og de portugisiske Opdagere og Nautikere meget 
livlig, dels kan vi paavise, at Kort over Norden og Germanien bliver 
benyttet i Portugal omtrent samtidig med, at de kommer frem i 
Tyskland og Italien — eller ialtfald ikke længe efter. Nicolaus Cu- 
sanus’ Kort over Germanien og Norden kom saaledes til at paavirke 
1 Reproduceret 1 G. MARCEL, Reproductions de cartes et de globes relatifs à la 
‚ découverte de l'Amérique. Recueil de voyages et de documents pour servir à l’hi- 
stoire de la géographie. Section cartographique, Tavle 2—3. Kretschmers Gen- 
givelse er, som det saa ofte er Tilfældet, ganske utilforladelig. Sl. KRETSCHMER, 
Entdeckung Amerikas, Tafel VIII. 
? FISCHER, Entdeckungen, S. 80 & 97. HARRISSE, Terre-Neuve, S. 31—32. 
